Neuvoston asetus (ETY) N:o 1723/81, annettu 24 päivänä kesäkuuta 1981, tiettyjen teollisuus- ja kuluttajaryhmien voin käytön tason ylläpitämistä koskevien toimenpiteiden yleisistä säännöistä



Virallinen lehti nro L 172 , 30/06/1981 s. 0014 - 0014

Suomenk. erityispainos Alue 3 Nide 13 s. 0108

Espanjank. erityispainos: Luku 03 Nide 22 s. 0073

Ruotsink. erityispainos Alue 3 Nide 13 s. 0108

Portugalink. erityispainos: Luku 03 Nide 22 s. 0073



NEUVOSTON ASETUS (ETY) N:o 1723/81, annettu 24 päivänä kesäkuuta 1981, tiettyjen teollisuus- ja kuluttajaryhmien voin käytön tason ylläpitämistä koskevien toimenpiteiden yleisistä säännöistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon maidon ja maitotuotteiden yhteisestä markkinajärjestelystä 27 kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna vuoden 1979 liittymisasiakirjalla, ja erityisesti sen 12 artiklan 2 kohdan, ottaa huomioon komission ehdotuksen, sekä katsoo, että asetuksen (ETY) N:o 804/68 12 artiklan 1 kohdan mukaan voin myynnin edistämiseksi voidaan toteuttaa muita kuin mainitun asetuksen 6 artiklassa säädettyjä toimenpiteitä, jos ylijäämiä muodostuu tai on vaarassa muodostua, nykyisessä voin markkinatilanteessa julkiset varastot ovat suhteellisen pienet; keskipitkällä aikavälillä tämä markkinatilanne jää kuitenkin ylijäämäiseksi ja voin uusien ylijäämien vaara julkisissa varastoissa on todellinen; tällöin on syytä säätää väliaikaisesti tietyille kuluttaja- ja teollisuusryhmille, jotka tähän asti ovat saaneet alennusta julkisesti varastoidun voin hinnasta asetuksen (ETY) N:o 804/68 6 artiklan 3 kohdan nojalla toteutettujen erityistoimenpiteiden mukaisesti, mahdollisuudesta hankkia itselleen markkinoilla olevaa voita; tätä varten on tarpeen ottaa käyttöön tuki, joka alentaa voin hinnan interventiovoista maksettavaan hintaan verrattavalle tasolle, edellä tarkoitettujen toimien varsinaiset tavoitteet edellyttävät, että toteutetaan aiheellisia toimenpiteitä sen varmistamiseksi, että voin erityisestä käyttötarkoituksesta ei poiketa, ja olisi määriteltävä yksityiskohtaiset säännöt voin käyttötarkoituksen tarkastamisesta ja toimenpiteiden täytäntöönpanosta suunniteltujen toimien mukaisesti, jotta kunkin toimen vaatimukset täytetään, ON ANTANUT TÄMÄN ASETUKSEN: 1 artikla Voidaan päättää, että tukea myönnetään voin ostoon alennettuun hintaan: a) voittoa tavoittelemattomille laitoksille ja yhteisöille, b) jäsenvaltioiden armeijoille ja vastaaville yksiköille, c) konditoriatuotteiden ja jäätelöiden valmistajille. Tässä asetuksessa ilmaisu "voi" käsittää myös voiöljyn. 2 artikla Aiheelliset toimenpiteet on toteutettava sen varmistamiseksi, että voi tosiasiallisesti käytetään tiettyyn tarkoitukseen. 3 artikla Yksityiskohtaiset säännöt tämän asetuksen soveltamisesta kohdistuvat erityisesti tuen määrään, tarkastustoimenpiteisiin tietyn käyttötarkoituksen varmistamiseksi ja tarvittaessa voin myyntihintaan, ominaisuuksiin ja pakkaukseen. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 24 päivänä kesäkuuta 1981. Neuvoston puolesta Puheenjohtaja G. M. V. van AARDENNE () () EYVL N:o L 148, 28.6.1968, s. 13